CELEX: 32018R0153
Language: sl
Date: 2017-10-23 00:00:00
Title: Delegirana uredba Komisije (EU) 2018/153 z dne 23. oktobra 2017 o spremembi Delegirane uredbe (EU) 2017/86 o načrtu za zavržke pri nekaterih vrstah pridnenega ribolova v Sredozemskem morju

1.2.2018   
               
               
                  SL
               
               
                  Uradni list Evropske unije
               
               
                  L 29/1
               
            DELEGIRANA UREDBA KOMISIJE (EU) 2018/153
      z dne 23. oktobra 2017
      o spremembi Delegirane uredbe (EU) 2017/86 o načrtu za zavržke pri nekaterih vrstah pridnenega ribolova v Sredozemskem morju
      EVROPSKA KOMISIJA JE –
      ob upoštevanju Pogodbe o delovanju Evropske unije,
      ob upoštevanju Uredbe (EU) št. 1380/2013 Evropskega parlamenta in Sveta z dne 11. decembra 2013 o skupni ribiški politiki in o spremembi uredb Sveta (ES) št. 1954/2003 in (ES) št. 1224/2009 ter razveljavitvi uredb Sveta (ES) št. 2371/2002 in (ES) št. 639/2004 ter Sklepa Sveta 2004/585/ES (1) in zlasti člena 15(6) Uredbe,
      ob upoštevanju naslednjega:
      
                  (1)
               
               
                  Cilj Uredbe (EU) št. 1380/2013 je postopna odprava zavržkov za ribolov v Uniji z uvedbo obveznosti iztovarjanja ulova.
               
            
                  (2)
               
               
                  Za izvajanje obveznosti iztovarjanja ulova člen 15(6) Uredbe (EU) št. 1380/2013 Komisijo pooblašča, da na podlagi skupnih priporočil, ki jih države članice pripravijo po posvetu z zadevnimi svetovalnimi sveti, z delegiranim aktom sprejme načrte za zavržke, ki lahko trajajo največ tri leta.
               
            
                  (3)
               
               
                  Z Delegirano uredbo (EU) 2017/86 (2) je Komisija na osnovi treh skupnih priporočil, ki so ji jih leta 2016 predložile številne države članice z neposrednim upravljalnim interesom za Sredozemsko morje (Grčija, Španija, Francija, Hrvaška, Italija, Ciper, Malta in Slovenija), določila načrt za zavržke pri nekaterih vrstah pridnenega ribolova v Sredozemskem morju, ki se uporablja od 1. januarja 2017 do 31. decembra 2019. Navedena tri skupna priporočila so zadevala zahodno Sredozemsko morje, Jadransko morje oziroma jugovzhodno Sredozemsko morje.
               
            
                  (4)
               
               
                  V skladu s členom 15(1)(d) Uredbe (EU) št. 1380/2013 se obveznost iztovarjanja uporablja za pridneni ribolov v Sredozemskem morju najpozneje od 1. januarja 2017 za vrste, ki opredeljujejo ribištvo.
               
            
                  (5)
               
               
                  Francija, Italija in Španija so 2. junija 2017 po posvetovanju z regionalno skupino na visoki ravni PESCAMED Komisiji predložile novo skupno priporočilo za načrt za zavržke za pridneni ribolov v zahodnem Sredozemskem morju (2018). Te države članice so 5. julija 2017 na zahtevo Komisije predložile dodatne informacije in podatke.
               
            
                  (6)
               
               
                  Novo skupno priporočilo, ki so ga predložile Francija, Italija in Španija za zahodno Sredozemlje, predlaga, da se izjema zaradi preživetja iz člena 3 Uredbe (EU) 2017/86 uporablja tudi za ribolov škampa (Nephrops norvegicus), ulovljenega z vsemi pridnenimi vlečnimi mrežami v zahodnem Sredozemskem morju. Prav tako predlaga, da se uporaba izjeme zaradi preživetja uporabi za veliko pokrovačo (Pecten jacobeus), ladinke (Venerupis spp.) in venernice (Venus spp.), ulovljene z mehaniziranimi strgačami, razširi na zahodno Sredozemsko morje.
               
            
                  (7)
               
               
                  Poleg tega navedeno skupno priporočilo vsebuje predlog, da se za namene načrta zavržkov razširi opredelitev zahodnega Sredozemskega morja, tako da se vključi geografsko podobmočje (GPO) Generalne komisije za ribištvo v Sredozemlju (GFCM) 12.
               
            
                  (8)
               
               
                  Navedeno skupno priporočilo predlaga tudi, da se ponovno opredeli ribolov bradačev, tako da se vključijo vse vrste bradačev (Mullus spp.), tj. navadni bradač in progasti bradač.
               
            
                  (9)
               
               
                  Navedeno skupno priporočilo v okviru izvajanja obveznosti iztovarjanja predlaga posodobitev referenčnega obdobja za določitev obsega iztovorjenega ulova na plovilo za osliča in bradače na leti 2015 in 2016.
               
            
                  (10)
               
               
                  Nazadnje predlaga, da se izjema zaradi preživetja za školjke (tj. veliko pokrovačo (Pecten jacobeus), ladinke (Venerupis spp.) in venernice (Venus spp.)) v zahodnem Sredozemlju uporablja tudi v letih 2018 in 2019.
               
            
                  (11)
               
               
                  Hrvaška, Italija in Slovenija so po posvetovanju z regionalno skupino na visoki ravni ADRIATICA Komisiji 28. junija 2017 predložile novo skupno priporočilo za Jadransko morje, ki vsebuje nove podatke o stopnji preživetja za morski list (Solea solea) za leti 2015 in 2016.
               
            
                  (12)
               
               
                  Novo skupno priporočilo, ki so ga predložile Hrvaška, Italija in Slovenija, predlaga, da se izjema zaradi preživetja za morski list v Jadranskem morju uporablja tudi v letih 2018 in 2019.
               
            
                  (13)
               
               
                  Navedena skupna priporočila je ocenil Znanstveni, tehnični in gospodarski odbor za ribištvo (STECF) med 10. in 14. julijem 2017 (3). V svoji oceni je STECF ugotovil, da informacije, ki so jih predložile države članice, niso popolne, kar zadeva stopnjo preživetja morskega lista, velike pokrovače, ladink, venernic in škampa. Ker dokazi o stopnji preživetja teh vrst niso prepričljivi, Komisija meni, da bi bilo treba izjemo zaradi preživetja, dovoljeno v skladu s členom 15(4)(b) Uredbe (EU) št. 1380/2013, vključiti v to uredbo samo za eno leto. Zadevne države članice bi morale Komisiji pravočasno predložiti ustrezne podatke, ki bi STECF omogočili, da celovito oceni utemeljitve izjem, Komisiji pa, da opravi pregled.
               
            
                  (14)
               
               
                  Glede na te ugotovitve so predlagane spremembe načrta za zavržke pri nekaterih vrstah pridnenega ribolova v Sredozemskem morju združljive z obstoječimi ohranitvenimi ukrepi na tem področju.
               
            
                  (15)
               
               
                  Navedeni ukrepi, predlagani v novih skupnih priporočilih, so v skladu s členom 15(4) in členom 18(3) Uredbe (EU) št. 1380/2013 in se zato lahko vključijo v načrt za zavržke iz Delegirane uredbe (EU) 2017/86.
               
            
                  (16)
               
               
                  Delegirano uredbo (EU) 2017/86 bi bilo zato treba ustrezno spremeniti.
               
            
                  (17)
               
               
                  Ukrepi iz te uredbe neposredno vplivajo na načrtovanje ribolovne sezone plovil Unije in z njo povezane gospodarske dejavnosti, zato bi morala ta uredba začeti veljati takoj po objavi. Uporabljati bi se morala od 1. januarja 2018 –
               
            SPREJELA NASLEDNJO UREDBO:
      Člen 1
      Delegirana uredba (EU) 2017/86 se spremeni:
      
                  1.
               
               
                  v členu 2 se točka (c) nadomesti z naslednjim:
                  „‚zahodno Sredozemsko morje‘ pomeni geografska podobmočja GFCM 1, 2, 5, 6, 7, 8, 9, 10, 11.1, 11.2 in 12.“
               
            
                  2.
               
               
                  člen 3 se spremeni:
                  odstavek 1 se nadomesti z naslednjim:
                  „Izjema od obveznosti iztovarjanja iz člena 15(4)(b) Uredbe (EU) št. 1380/2013 za vrste, za katere znanstveni dokazi kažejo visoke stopnje preživetja, se v letu 2018 uporablja za:
                  
                              (a)
                           
                           
                              morski list (Solea solea), ulovljen z vlečnimi mrežami z gredjo (rapido, TBB) (*1) v GPO 17 in 18;
                           
                        
                              (b)
                           
                           
                              veliko pokrovačo (Pecten jacobeus), ulovljeno z mehaniziranimi strgačami (HMD) v zahodnem Sredozemskem morju;
                           
                        
                              (c)
                           
                           
                              ladinke (Venerupis spp.), ulovljene z mehaniziranimi strgačami (HMD) v zahodnem Sredozemskem morju;
                           
                        
                              (d)
                           
                           
                              venernice (Venus spp.), ulovljene z mehaniziranimi strgačami (HMD) v zahodnem Sredozemskem morju;
                           
                        
                              (e)
                           
                           
                              škampa (Nephrops norvegicus), ulovljenega z vsemi pridnenimi vlečnimi mrežami (OTB, OTT, PTB, TBN, TBS, TB, OT, PT in TX) v zahodnem Sredozemskem morju.
                           
                        
                     (*1)  Kode orodja, ki se uporabljajo v tej uredbi, ustrezajo kodam iz Priloge XI k Izvedbeni uredbi Komisije (EU) št. 404/2011 z dne 8. aprila 2011 o določitvi podrobnih pravil za izvajanje Uredbe Sveta (ES) št. 1224/2009 o vzpostavitvi nadzornega sistema Skupnosti za zagotavljanje skladnosti s pravili skupne ribiške politike (UL L 122, 30.4.2011, str. 1). Za plovila, katerih dolžina čez vse (LOA) je manj kot 10 metrov, kode orodja, uporabljene v tej tabeli, ustrezajo kodam iz klasifikacije orodja FAO.“"
						
                  odstavek 2 se nadomesti z naslednjim:
                  „Morski list (Solea solea), velika pokrovača (Pecten jacobeus), ladinke (Venerupis spp.), venernice (Venus spp.) in škamp (Nephrops norvegicus), ulovljeni v primerih iz odstavka 1, se takoj izpustijo na območju, kjer so bili ulovljeni.“
                  odstavek 3 se nadomesti z naslednjim:
                  „Države članice z neposrednim upravljalnim interesom za ribolov v Sredozemskem morju do 1. maja 2018 Komisiji predložijo dodatne podatke o zavržkih poleg tistih iz skupnih priporočil z dne 2. in 28. junija ter 6. julija 2017 in morebitne druge zadevne znanstvene informacije, ki podpirajo izjemo iz odstavka 1. Za škampa (Nephrops norvegicus) države članice predložijo podatke, ki bi zagotovili dodatni dokaz za stopnje preživetja v poletnih mesecih. Znanstveni, tehnični in gospodarski odbor za ribištvo (STECF) oceni navedene podatke in informacije najpozneje do julija 2018.“
               
            
                  3.
               
               
                  v členu 4 (a) se točki (i) in (ii) nadomestita z naslednjim:
                  
                              (i)
                           
                           
                              „za osliča (Merluccius merluccius) in bradače (Mullus spp.) v letih 2017 in 2018 do največ 7 %, v letu 2019 pa do največ 6 % celotnega letnega ulova navedenih vrst s plovili, ki uporabljajo pridnene vlečne mreže; in
                           
                        
                              (ii)
                           
                           
                              za osliča (Merluccius merluccius) in bradače (Mullus spp.) do največ 1 % celotnega letnega ulova navedenih vrst s plovili, ki uporabljajo zabodne mreže.“
                           
                        
            
                  4.
               
               
                  tabela 1 iz Priloge se nadomesti z besedilom v Prilogi k tej uredbi.
               
            Člen 2
      Ta uredba začne veljati dan po objavi v Uradnem listu Evropske unije.
      Uporablja se od 1. januarja 2018.
      
         Ta uredba je v celoti zavezujoča in se neposredno uporablja v vseh državah članicah.
         V Bruslju, 23. oktobra 2017
         
            
               Za Komisijo
            
            
               Predsednik
            
            Jean-Claude JUNCKER
         
      
      
         (1)  UL L 354, 28.1.2013, str. 22.
      
         (2)  Delegirana uredba Komisije (EU) 2017/86 z dne 20. oktobra 2016 o načrtu za zavržke pri nekaterih vrstah pridnenega ribolova v Sredozemskem morju (UL L 14, 18.1.2017, str. 4).
      
         (3)  Poročilo s 55. plenarnega zasedanja STECF je na voljo na https://stecf.jrc.ec.europa.eu/reports/plenary.
      
         PRILOGA
         1.   Zahodno Sredozemsko morje
         
         
                     Ribolov
                  
                  
                     Ribolovno orodje
                  
                  
                     Obveznost iztovarjanja
                  
               
                     Oslič
                     (Merluccius merluccius) (1)
                     
                  
                  
                     Vse pridnene vlečne mreže
                     (OTB, OTT, PTB, TBN, TBS, TB, OT, PT, TX)
                  
                  
                     Če skupni iztovorjeni ulov na plovilo za vse vrste v letih 2015 in 2016 vsebuje več kot 25 % osliča, obveznost iztovarjanja velja za ves ulov osliča.
                  
               
                     Vsi parangali
                     (LL, LLS, LLD, LX, LTL, LHP, LHM)
                  
               
                     Vse trislojne in zabodne mreže
                     (GNS, GN, GND, GNC, GTN, GTR, GEN)
                  
               
                     Progasti bradač (Mullus spp.)
                     Kode FAO: MUT, MUR, MUX (1)
                     
                  
                  
                     Vse pridnene vlečne mreže
                     (OTB, OTT, PTB, TBN, TBS, TB, OT, PT, TX)
                  
                  
                     Če skupni iztovorjeni ulov na plovilo za vse vrste v letih 2015 in 2016 vsebuje več kot 25 % progastih bradačev, obveznost iztovarjanja velja za ves ulov progastih bradačev.
                  
               
                     Vsi parangali
                     (LL, LLS, LLD, LX, LTL, LHP, LHM)
                  
               
                     Vse trislojne in zabodne mreže
                     (GNS, GN, GND, GNC, GTN, GTR, GEN)
                  
               
                     Velika pokrovača (Pecten jacobeus), ladinke (Venerupis spp.) in venernice (Venus spp.)
                  
                  
                     Vse mehanizirane strgače
                     HMD
                  
                  
                      
                  
               
                     Škamp (Nephrops norvegicus)
                  
                  
                     Vse pridnene vlečne mreže
                     OTB, OTT, PTB, TBN, TBS, TB, OT, PT, TX
                  
                  
                     Za ves ulov škampa velja obveznost iztovarjanja.
                  
               
            (1)  Plovila s seznama, za katera velja obveznost iztovarjanja za ta ribolov v skladu s to uredbo, kljub spremembam te uredbe z Delegirano uredbo (EU) 2018/153 ostanejo na seznamu in zanje za ta ribolov še naprej velja obveznost iztovarjanja.